CELEX: E2014P0003
Language: fi
Date: 2014-01-10 00:00:00
Title: EFTAn valvontaviranomaisen 10 päivänä tammikuuta 2014 Norjan kuningaskuntaa vastaan nostama kanne (Asia E-3/14)

8.5.2014   
            
            
               FI
            
            
               Euroopan unionin virallinen lehti
            
            
               C 138/32
            
         EFTAn valvontaviranomaisen 10 päivänä tammikuuta 2014 Norjan kuningaskuntaa vastaan nostama kanne
   (Asia E-3/14)
   (2014/C 138/09)
   EFTAn valvontaviranomainen, Rue Belliard 35, 1040 Bryssel, Belgia, asiamiehinään Xavier Lewis ja Markus Schneider, nosti 10 päivänä tammikuuta 2014 EFTAn tuomioistuimessa kanteen Norjan kuningaskuntaa vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               toteamaan, että jättäessään hyväksymättä Euroopan talousalueesta tehdyn sopimuksen liitteessä XIII olevassa 65a kohdassa tarkoitetun säädöksen (Euroopan parlamentin ja neuvoston direktiivi 2009/12/EY, annettu 11 päivänä maaliskuuta 2009, lentoasemamaksuista), sellaisena kuin se on mukautettuna ETA-sopimukseen sopimuksen pöytäkirjalla 1, täytäntöönpanemiseksi tarvittavat toimenpiteet ja/tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa Norja on laiminlyönyt kyseisen säädöksen ja ETA-sopimuksen 7 artiklan mukaiset velvoitteensa;
            
         
               2.
            
            
               määräämään Norjan kuningaskunnan maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Tämä EFTAn valvontaviranomaisen kanne koskee sitä, että Norja ei ole noudattanut 30 päivään maaliskuuta 2013 mennessä EFTAn valvontaviranomaisen 30 päivänä tammikuuta 2013 antamaa perusteltua lausuntoa. Lausunto koskee sitä, että Norja ei ole saattanut osaksi kansallista lainsäädäntöään ETA-sopimuksen liitteessä XIII olevassa 65a kohdassa tarkoitettua, lentoasemamaksuista 11 päivänä maaliskuuta 2009 annettua Euroopan parlamentin ja neuvoston direktiiviä 2009/12/EY, jäljempänä ’säädös’, sellaisena kuin se on mukautettuna ETA-sopimukseen sopimuksen pöytäkirjalla 1.
            
         
               —
            
            
               EFTAn valvontaviranomainen toteaa, että Norja on laiminlyönyt säädöksen 13 artiklan ja ETA-sopimuksen 7 artiklan mukaiset velvoitteensa jättäessään hyväksymättä säädöksen täytäntöönpanemiseksi tarvittavat toimenpiteet ja/tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa.